L-Estratt segwenti hu meħud kelma b'kelma mill-Kapitlu 14 tal-Manifest Elettorali ta' Alternattiva Demokratika Għaqdiet Ambjentali mhux Governattivi u s-Soċjeta Ċivili. L-Għaqdiet Ambjentali mhux Governattivi u s-Soċjetà Ċivili in ġenerali għandhom rwol importanti ħafna fil-proċess li permezz tiegħu l-pubbliku qed isir iżjed konxju kif l-impatti ambjentali tiegħu u ta' oħrajn jeffettwa l-kwalità tal-ħajja ta' kulħadd. Hemm ħtieġa partikolarment fil-qasam ambjentali li dawk l-għaqdiet li għandhom struttura demokratika kif ukoll għaqdiet oħra mis-soċjetà ċivili jkollhom l-ikbar għajnuna possibli biex ikunu jistgħu ikollhom l-għajnuna speċjalizzata u professjonali tant meħtieġa għall-ħidma tagħhom. Għajnuna ta' din ix-xorta trid tingħata b'mod trasparenti u mingħajr ma jkunu ppreferuti għaqdiet partikolari.
Snippets from AD's electoral manifesto: (23) Environmental NGOs and Civil Society